b'\n_START_ARTICLE_\nAntun Bo\xc5\xbeov Radimir\n_START_PARAGRAPH_\nAntun Bo\xc5\xbeov Radimir (1760.-1833.), pomorski gospodarstvenik, kapetan, trgovac, brodovlasnik, mecena._NEWLINE_Iz istaknute pomorske obitelji Hrvata iz Dobrote Radimir. Najuspje\xc5\xa1niji pomorski gospodarstvenik svog kraja u svoje vrijeme. Svojim je brodovljem prevozio sir, \xc5\xbeito, vino, maslinovo ulje, suvo meso i ribu. Robu je odvozio iz Gr\xc4\x8dke, Albanije i Crnog mora. Odredi\xc5\xa1ne luke bile su Boka, Venecija i Trst. Tako\xc4\x91er je dovozio iz Boke kotorske robu u Veneciju, Trst i Ju\xc5\xbenu Italiju._NEWLINE_Istakao se kao donator. Mnogo je novaca dao za sufinancirati pro\xc5\xa1irenje crkve sv. Mateja u Dobroti, za gra\xc4\x91enje zvonika crkve, zatim nabavku srebrno\xe2\x80\x90pozla\xc4\x87enog relikvijara te velikog broja srebrnih predmeta. Dao je novac za sagraditi kapelu sv. Antuna i poklonio je mramorni oltar.'